CELEX: 62018CN0458
Language: bg
Date: 2018-07-12 00:00:00
Title: Дело C-458/18: Преюдициално запитване, отправено от Административен съд София-град (България) на 12 юли 2018 година — „ДжиВиСи Сървисиз (България)“ ЕООД / Директор на Дирекция „Обжалване и данъчно-осигурителна практика“ — гр. София

24.9.2018   
            
            
               BG
            
            
               Официален вестник на Европейския съюз
            
            
               C 341/8
            
         
      Преюдициално запитване, отправено от Административен съд София-град (България) на 12 юли 2018 година — „ДжиВиСи Сървисиз (България)“ ЕООД / Директор на Дирекция „Обжалване и данъчно-осигурителна практика“ — гр. София
      (Дело C-458/18)
      (2018/C 341/09)
      Език на производството: български
      
         Запитваща юрисдикция
      
      Административен съд София-град
      
         Страни в главното производство
      
      
         Жалбоподател:„ДжиВиСи Сървисиз (България)“ ЕООД
      
         Ответник: Директор на Дирекция „Обжалване и данъчно-осигурителна практика“ — гр. София
      
         Преюдициални въпроси
      
      
                  1.
               
               
                  Разпоредбата на член 2, буква а), подточка i) от Директива 2011/96/ЕС (1), във връзка с Приложение I, част А , буква аб), следва ли да се тълкува в смисъл, че под „дружества, регистрирани в съответствие с правото на Обединеното кралство“ се разбират и дружествата, регистрирани в Гибралтар.
               
            
                  2.
               
               
                  Разпоредбата на член 2, буква а), подточка iii) от Директива 2011/96/ЕС, във връзка с Приложение I, част Б, следва ли да се тълкува в смисъл, че под „corporation tax във Великобритания“ се разбира и корпоративният данък, дължим в Гибралтар.
               
            
         (1)  Директива 2011/96/ЕС на Съвета от 30 ноември 2011 година относно общата система за данъчно облагане на дружества майки и дъщерни дружества от различни държави-членки OB 2011, L 345, стр. 8